પેશાવર : પાકિસ્તાનનાં ઉત્તર પશ્ચિમ પ્રાંતમાં આવેલ કોર્ટનાં પરિસરમાં થયેલા આત્મઘાતી હૂમલામાં 8 લોકોનાં મોત થયા છે. જ્યારે 30થી વધારે લોકો ઘાયલ થયા છે. કોર્ટની ઇમારતમાં ઘુસવાનાં પ્રયાસો કરી રહેલા આત્મઘાતી હૂમલાખોરોને જ્યારે પોલીસ કર્મચારીએ અટકાવ્યો ત્યારે જ તેણે પોતાની જાતને ઉડાવી દીધી હતી. સેના અને સુરક્ષા દળનાં જવાનો ઘટનાં સ્થળ પર પહોંચી ચુક્યા છે. તેઓએ સમગ્ર વિસ્તારને ઘેરીને શોધખોળ અભિયાન ચલાવ્યું છે.